Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 942/11/4404	Nové Zámky, 15.6.2012
EEČ : 2-33-0-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Ako otec maloletých detí XXXXX, narodeného XXXXX, XXXXX, narodeného  13.03.1996, XXXXX, narodeného 09.10.1998, XXXXX, narodeného  16.11.2002, XXXXX, narodeného 04.10.2005, XXXXX, narodenej 04.10.2005 a XXXXX, narodenej 26.02.2008 XXXXX,   je  podľa rozsudku Okresného súdu  Nové  Zámky  spisovej značky   5C  197/2008 - 22    zo dňa   15.12.2008   povinný  prispievať na  ich   výživu mesačne sumou  356,43 €,  vždy do 15. dňa toho - ktorého mesiaca vopred do rúk matky XXXXX,  bytom Svodín, XXXXX, okres Nové Zámky, vyživovaciu povinnosť si neplní po  dlhší čas a v sumách určených súdom, napriek tomu, že je zamestnaný, má príjem,  čím za obdobie od  01.03.2010  do  30.04.2012  vznikol na výživnom dlh v sume 1.343,94 €.

lebo zanikla trestnosť činu
Odôvodnenie:
Vyšetrovateľ  Okresného riaditeľstva PZ, Odboru kriminálnej polície Nové Zámky uznesením  ČVS: ORP-991/OEK-NZ-2011  zo dňa 23.12.2011  podľa §  199 odsek  1 Trestného poriadku začal trestné stíhanie   vo veci prečinu zanedbania povinnej výživy podľa § 207 odsek 1, odsek 3 písmeno b/  Trestného zákona  a uznesením  zo   dňa  17.04.2012   podľa   § 206   odsek 1  Trestného poriadku stíha XXXXX ako   obvineného   z uvedeného prečinu na tom skutkovom základe, ako je to uvedené vo výrokovej časti uznesenia.
         Svedkyňa XXXXX pred vyšetrovateľom  PZ  dňa 23.05.2012    uviedla, že obvinený dlhujúcu sumu na výživnom   uhradil  v plnej výške, keď dňa 25.04.2012   obdržala  dlžnú  sumu 1.343,94 €, pričom si obvinený  splnil vyživovaciu povinnosť i za mesiac máj roku 2012, čomu nasvedčujú  fotokópie poštových  poukazov  na  č. l.  28a vyšetrovacieho spisu.  
          Obvinený využil ustanovenie o účinnej ľútosti v zmysle § 86 písmeno a/ Trestného zákona  a vyživovaciu povinnosť voči svojim maloletým deťom  dodatočne splnil  skôr, než sa súd odobral na záverečnú poradu, prečin nemal trvalo nepriaznivé následky a trestnosť zanedbania povinnej výživy zanikla.
        Preto bolo potrebné rozhodnúť tak, ako je to uvedené vo výrokovej časti  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka